《兰陵秋夕》
明代·张和

碧树鸣秋叶，芳塘敛夕波。
漏长稀箭刻，楼迥逼星河。
候雁迎霜蚤，啼螀傍月多。
怀人不能寐，弹铗起商歌。

作者简介：（1412—1464）苏州府昆山人，字节之。正统四年进士。未几，以疾还里，从学者甚众。景泰间授南京刑部主事，官至浙江提学副使。读书数行俱下，为文立就。既仕犹苦学，读《汉书》三十遍。有《筱庵集》。